
LA TERRIBLE PESTA NEGRA DE 1651 A SANT JUST DESVERN 


La prou coneguda Guerra dels Segadors, que havia començat l'any 1640 amb el Corpus 
de Sang, va acabar dotze anys després amb la caiguda de Barcelona en poder de les 
tropes espanyoles comanades pel marquès de Mortara i per Joan Josep d'Àustria, fill 
natural del rei d'Espanya Felip IV, després d'un setge que havia començat l'agost de 
1651 i que va durar tot 
un any. 


Molts santjustencs, 
davant l'arribada de 
l'enemic: van fugir 
momentàniament, 

refugiant-se on 
bonament van poder. 
Una nota, escrita 
segurament per Mn. 
Joan Bonells, llavors 
rector: de Sant Just 
Desvern, i que es 


conservava a l'arxiu 
parroquial fins la crema Barcelona sitada por las armas del Rei Nro Sr. D. Phelipe 4". Oli sobre 
de 1036. deis: tela d'autor anònim. Col'lecció particular. 


d...perquè per ocasió del siti de Barcelona i de les guerres tothom s'ausentà de 
la parròquia a diferents llocs fins que fonch acabat lo siti i rendida la plassas. 


Aquell terrible any del651 va ser fatídic per la gent d'aquestes terres. D'un cantó es 
trobaven plenament immersos en una guerra que estaven perdent, i de l'altre, per 
acabar-ho d'adobar, el dia 9 d'abril de 1651 es declarava oficialment el contagi a 
Barcelona de l'espantosa epidèmia de la Pesta Negra, un mal que havia arribat a aquests 
encontorns un cert temps abans procedent de les terres de l'Ebre i, en darrera instància, 
de València, punt per on havia entrat a la Península procedent d'Alger. El ciutadà de 
Barcelona Miquel Onofre de Montfar i Sors, arxiver de la Corona d'Aragó, en el seu 
dietari, ens explica així l'arribada d'aquella plaga i la fugida de Barcelona de tota la 
seva família: 


dEn la fi del any 1650 y principi del any 1651, fonch nostre Sefior servit 
amaneçar cústich de contagi sobre aquesta ciutat de Barcelona. Estigué, abans 
lo mal no fonch declarat, alguns 3 o 4 mesos, ço es de decembre 1650 fins al 
març de 1651, y aleshores se'n anà de aquella ciutat la major part de la gent, y 
entre altres forem nosaltres que'ns ne anarem a la torra, que fonch a 24 de mars 
de 1651, vigilia de la Anunciació y diumenge de Pasió de aquell any (dexant en 


LE TENAS I ALIBÉS, Mn. Antonino: Notes històriques del poble i parròquia de Sant Just Desvern. Fidel 
R. Ferran. Barcelona, 1947. P. 26 


Juli Ochoa Gonzàlez 


casa M." Jaume Pujol, notari Causídich, y tota la familia que estava al costat, 
que restà en Barcelona). Estiguérem en dita torra 4 mesos y 6 dias ab molta 
alegria, salut y contento, encara que teniam per contrapés de pesar las 
desditxas de Barcelona puix se'ns referian cada dia mil tragediasx." 


Tot i que va presentar alguns petits períodes de treva en els que podia semblar que 
aquella passa volia 
remetre, el cas és que 
l'epidèmia de Pesta Negra 
que va tenir lloc entre els 
anys —1648 i 1654 a 
Catalunya, va ser la plaga 
més terrible de la història 
moderna, només 
comparable a aquella altra 
que es va patir l'any 1318 i 
que havia matat la quarta 
part de 0la — població 
mundial. 


Detall de "La plaga de la pesta ", gravat de Jan Luyhen (1649-1712). Un altre barceloní, el 

menestral assaonador 

Miquel Parets i Alaver, a qui aquella terrible malaltia li va arravatar la seva dona i tres 
fills, ens descriu com era d'angoixant la situació que llavors es vivia: 


eSe'm morí la muller y un minyó que anave per los tretze anys y altro que tenia 
onze y una minyoneta de un any que ma muller criave, que són quatre persones. 
Totes se'm moriren en manco de un mes. Y també ma mare y un minyó de quatre 
anys foren encontrats y van curar, y tots aquexos morts y malalts foren 
governats en ma casa, que:n puch donar bona raó del que costaven les dites 
malalties.x 3 


Més endavant també ens diu: 


4Per los camins se trobaven moltes persones pobres que s'encontraven i 
caminaven tant com podien i, com no podien més, s'ajeien en un marge i allà 
pantejaven fins que morien, que encara que hi passàs ningú, tothom ne fugia, 
que ningú no s'hi gosava acostar a dir-li ninguna cosa ni donar-li res, que era 
un mal tan dolent que aportà molt poca caritat ab si, que no es pot dir que no 
tan solament la gent fugien i s'apartaven dels malalts, però també s'apartaven 
dels bons, que no es gosaven acostar los uns ab los altros per temor que no 
apartassen lo mal apegat ab la roba, a on s'apega tant. -. 


7 MESTRES, Apel-les: Memories familiars de Miquel Onofre de Monfar (1651-1654). Dins Boletín de la 
Real Academia de las Buenas Letras de Barcelona. Vol. 16. Real Acadèmia de les Bones lletres de 
Barcelona. Barcelona, 1936. P. 31. 


3 PARETS, Miquel: Dietari d'un any de pesta. Barcelona 1651 . Edició i estudi de James S. Amelang i 
Xavier Torres. Eumo Editorial. Vic, 1989. P. 24. 


1Id., P. 62. 


LA TERRIBLE PESTA NEGRA DE 1651 A SANT JUST DESVERN 


Fins i tot el propi Francisco de Orozco-Ribera y Pereira, marquès de Mortara, cap de les 
tropes que atacaven Barcelona reconeixia que la malaltia també s'escampava entre els 
seus soldats, cosa que s'esforçaven a amagar: 


4...hauia enfermado alg" gente, creziendo el contagio, con mala sospecha de la 
enfermedad, dissimulando lo possible el darle su proprio nombre, porque no le 
atenuase las reclutas del Exlércitolo 2 


L'abans esmentat Miquel Parets ho confirma: 


4... mentres que lo siti de l'enemich estigué devant Barcelona, sempre la pesta 
estigué entre ells, en particular a la part de Sant Martí, aont tenien lo espital de 
dit mal, que se'ls morí molta gent y meresqueren molt bé, que com en Sant Martí 
y Sant Andreu hi havia tant de mal de entrar per les cases Y saquejar-leso. 


La veina localitat d'Esplugues, on moltes de les seves famílies estaven íntimament 
emparentats amb altres tantes famílies santjustenques, també va patir l'assot de la pesta. 
L'historiador espluguí Mn. Esteve Carbonell ens en parla: 


4La primera víctima fou a Càn Canyet (Càn Clota), on morí un home el dia 25 
d'abril del 1651, altres vinguts ja empestats de Barcelona, moriren en altres 
cases en el dies 20 i 2Í de juny del mateix any. Alguns moriren en unes coves o 
barraques construides a la muntanya de Puig d'Ossa (Sant Pere Màrtir), 
estenent-se l'epidèmia pel poble. Per tal d'evitar el contagi, els Jurats Gervasi 
Bofill i Joan Coll donaren algunes disposicions sanitàries i no permetien que 
fossin passats pel poble els difunts víctimes de la pesta, sinó enterrats prop de 
les mateixes coves o cases on vivien. Un fill de Pau Carbonell fou enterrat a 
l'hort de la pròpia casa, un noi de Baldiri Oliveras a un camp tocant a la casa, i 
així alguns altres habitants, també víctimes de la mateixa malura, foren 
sepultats prop mateix d'allí on morienv. 


La pesta també fa fer estralls a Vallvidrera. En poc més de dos anys, el seu rector, Mn. 
Pau Querol, va arribar a anotar trenta-vuit defuncions en el llibre d'Òbits parroquial, 
tenint en compte que per aquells anys les cases de Vallvidrera no eren més d'una 
vintena. Una de les més castigades va ser Can Balasc, a les Planes, on van morir cinc 
persones d'una mateixa família. 


Aquí a Sant Just, una petita parròquia que l'any 1650 només tenia 33 cases amb 168 
ànimes de comunió, el tràgic degoteig de víctimes mortals havia començat dues 
setmanes abans que a Esplugues... 


2 Biblioteca Nacional de Espafia. MSS/10622. Conquista de Catalufia / por el marqués de Olias y 
Mortara. P. s/hn (62). 

La primera — víctima 
mortal de la qual es té 
té constància va tenir lloc 
FQ el dia 10 d'abril de 
È 1651, en la persona de 
Josep Santfeliu i Miró, 
solter i hereu de la masia 
que ara coneixem pel 
nom de Can Vilà (seu 
del —club d'equitació 
Poni Club Catalunya), el 
qual, precisament per 
causa d'aquell contagi, 
: no va poder ser sepultat 
Masia de Can Vilà, on es va produir la primera víctima local al cementiri. parroquial, 
d'oeanteniada: havent-ho de fer en una 
feixa situada entre la 
casa i la riera, mentre la resta de la família quedava confinada en quarantena 
domiciliària. 


Així ho va recollir Mn. Joan Bonells en el corresponent llibre d'Òbits: 


4fou enterrat en una feixa sota sa casa, perquè morí de pesta i se judica no ésser 
convenient enterrar-lo al fossar, per llevar la comunicació i perill d'encontrar- 
se altres, 1...) ni se li feu bé per estar els seus sense poder comunicar amb 
ningú-. 


Encara no havien passat dues setmanes d'aquell decès que ja se'n produia un altre a la 
família, el de la seva germana, la qual morí el 30 d'abril i també 4fou enterrada allí junt 
a sa casa perquè morí de pesta (déu-nos guard).... 


Com a conseqiència de la mort de Josep Santfeliu, la primogenitura va passar a la seva 
germana Elisabet, la qual s'havia casat feia cosa d'un any amb el papiolenc Jacint Vilar, 
el cognom del qual va prendre llavors aquella casa, havent-se mantingut fins als nostres 
dies amb la sola variació d'haver passat del "Vilar" original a l'actual forma "Vilà". 


Poc després, i en l'interval d'un mes, morien consecutivament i també de contagi, tres 
criatures filles de la família Massana, masovers de la coneguda finca (avui parc 
comarcal) de la Torreblanca, de la qual, en aquell temps, era propietari l'aristocràtic 
matrimoni format pel donzell Galceran de Dusai i Agullana i la seva muller Jerònima 
d'Aragall i Vilar, residents normalment a la seva casa palau del carrer de Montcada, a 
Barcelona. 


El dia 10 de maig de 1651 moria a la masia actualment coneguda com Can Freixes un 
fill del que llavors era el seu propietari des de feia una cinquantena d'anys, el doctor 
Lluc Cabessa i Riber. 


$ Arxiu Parroquial de Sant Just Desvern. Llibre d'Òbits núm. 3 (1622-1667) Anotació del 10 d'abril de 
1651. 

Nascut a Vilafranca, Lluc Cabessa era fill del negociant vilafranquí Lluc Cabessa i de 
Jerònima Riber, natural de Pontons. Tenía el títol de doctor en medicina, professió que 
exercia, i era ciutadà honrat de Barcelona i jurat del Consell de Cent. Juntament amb la 
seva muller i fills, acostumava a alternar les estades a Can Freixes amb altres al seu 
domicili barceloní del carrer del Vidre, aquestes darreres motivades principalment per 
les seves activitats professionals i polítiques. 


Lluc Cabessa també va sucumbir a la pesta, i així trobem que en el llibre d'Òbits 
número 3 (1622-1667), tot i que no està enregistrada la seva defunció, podem constatar 
com apareixen recollides les misses i honres fúnebres que li van ser dedicades, la qual 
cosa ens permet suposar que ell possiblement moriria al seu domicili barceloní. 


A la seva mort, la masia de Can Freixes va passar a ser propietat del que possiblement 
era el seu gendre, el doctor en Dret i escrivà de manament barceloní Ramon Pellicer i 
Vidal. Can Freixes va acabar sent venuda a començament del segle XVIII als pares 
Carmelitans Calçats del convent del Carme, de Barcelona, desapareixent així de Sant 
Just aquell llinatge. 


Les morts per contagi se seguien 
produint. El 5 de juliol de 1651 EE: Deisg pe EG 
moria Pau Cortès i Solà, pagès, ç Pre 7 XL 1n Peres EE 
de 47 anys, fill d'Anton Cortès i girs 951 PE PST a 

y er yA de pega Ra) 


d'Elionor Solà, amo de la Masia 
de Can Cortès. ts re RITE a 
pmerpos Gi de CAD 4 llum f) Pere cl 


e e Afins, on 

Tot i les rigoroses mesures de SE a Pe Ggví rr pi gr re SE REG A 
ay: . LE A refas ar Urbana. 

prevenció que usualment es feien, Es ar — 

sorprenentment en Pau Cortès va 

poder rebre abans de morir Detall del llibre d'Obits numero 3 de l'arxiu parroquial de 

assistència religiosa i fins i tot el Sant Just Desvern, amb la partida de defunció de Pau Cortès 

CONGUECS d'un fc aci per i la nota explicativa del trasllat de les seves restes i les de la 


. seva família al cementiri parroquial. 
enregistrar les seves darreres 
voluntats. No obstant això, a l'hora de sepultar-lo, tampoc es va poder portar el seu 
cadàver al cementiri parroquial i va ser enterrat a la bassa del molí fariner (les restes del 
qual, magníficament restaurades, podem admirar al costat del poliesportiu municipal), ja 
que llavors aquell molí ja estava en desús. El rector Joan Bonells ens ho confirma: 


4Dimecres a sinch de juliol any mil sis cents sinquanta hu, morí pau Cortes pages de la 
pnt parroquia, rebé tots los sagraments, fonch enterrat en la bassa del moli den 
pedrosa, perque mori de peste (deu nos guart) feu test. en poder de un notari de bar". 


Una setmana més tard, el 12 de juliol de 1651, moria la seva muller, la santjustenca 
Maria Angela Cardona i Sadumí, de 34 anys, filla del també santjustenc i batlle 
parroquial Joan Cardona i Oriol i de la beguetana Angela Sadurní i Rovira. 


També van caure, víctimes d'aquella terrible malaltia, tres dels seus fills, amb la qual 
cosa, aquella família va haver de suportar, de cop, la pèrdua de cinc dels seus membres. 
Tots ells van ser sepultats a l'esmentada bassa del molí fariner. 

El Molí Fariner abans de la seva 
restauració. A la seva bassa es van enterrar 
temporalment les víctimes de la pesta 
pertanyents a la família Cortès. 


L'amic Raimon Masdéu, company del 
Centre d'Estudis Santjustencs, que també ha 
estudiat a fons aquest tema, ens informa que: 


dFins el mes de juliol de 1654 hi ha 
constància de morts per contagi a la 
parròquia de Sant Just Desvern, més de tres 
anys després del primer difunt: tres anys de 
convivència amb un "fantasma " que recorre 
la vall impunement, emportant-se infants, 
adults i vells sense distincions, desfent 
famílies senceres i anunciant, possiblement, 
la fi del món.x2 


A poc a poc, la terrible epidèmia va anar 
remetent i progressivament es va poder anar 
tornant a la normalitat. Els morts, que en els 
moments àlgids havien estat sepultats en 
indrets apartats, lluny de la població, eren 
exhumats i duts a terra sagrada. Tal és el cas 
dels membres de la família Cortès, que van 
ser traslladats a instància de Francesc Joan 
Cardona i Sadurní, cunyat i marmessor 
testamentari del difunt Pau Cortès, com bé 
ens explica Mn Bonells: 


4Nota que a 9 de janer de 1654 foren traslladats los ossos de Pau Cortès, 
Mariàngela Cortès y de tres fills dels dits cònjuges al fossar de la pnt iglésia, en 
lo vas de la Casa Cortès, los quals per ocasió de ser morts los dits de peste, 
estaven enterrats en la bassa del molí den Pedrosa. Marmessor Fc Cardona. -. 


Sant Just Desvern, abril de 2020 


2 MASDÉU, Raimon: La fi del món. Dins Butlletí de la Societat Catalana de Genealogia, Heràldica, 
Sigil-lografia, Vexil-lologia i Nobiliària. Núm. 16. Sant Cugat del Vallès, desembre 2013. P. 16. 


